b'\n_START_ARTICLE_\nRalf T\xc3\xb6rngren\n_START_SECTION_\nBiografi\n_START_PARAGRAPH_\nT\xc3\xb6rngren ble f\xc3\xb8dt i Ule\xc3\xa5borg der faren rektor p\xc3\xa5 det svenske lyceet, men familien flyttet til \xc3\x85bo der han begynte sin skolegang. Han ble student 1917, filosofie kandidat 1922 og magister 1927. 1923-24 var han leder for studentforeningen ved \xc3\x85bo Akademi. I \xc3\xa5rene 1927-37 var han l\xc3\xa6rer i samfunnskunnskap ved \xc3\x85bo klassiske lyceum og l\xc3\xa6rer i nasjonal\xc3\xb8konomi ved Handelsh\xc3\xb6gskolan ved \xc3\x85bo Akademi._NEWLINE_Fra 1929-45 var han medlem av bystyret i \xc3\x85bo. Han var kasserer ved Stiftelsen for \xc3\x85bo Akademi 1931-48 og generaldirekt\xc3\xb8r for statskontoret i Helsingfors 1948-61. Han valgt inn i riksdagen f\xc3\xb8rste gang 1936 og satt uavbrutt fram til sin d\xc3\xb8d. Han var sosialminister 1944-45 og 1951-52, finansminister 1945-48, assisterende finansminister 1951, assisterende utenriksminister 1952-53, utenriksminister 1953-54, 1956-57 og 1959-61 samt statsminister 5. mai-20. oktober 1954 og visestatsminister 1959-61. 1945-55 var han leder av Svenska folkpartiet. Han innehadde flere styreverv, blant annet i Helsingfors Aktiebank, Folkpensionsanstalten, Kymmene AB, Industri-Hypoteksbanken, Hufvudstadsbladet, Verdandi, Aero og Valmet.'